hotchpotch/miracl-hf-unified huggingface dataset:
ओंकार भावे
"'ओंकार भावे"' (26 जुलाई,1924 - 23 जुलाई, 2009), विश्व हिन्दू परिषद के अन्तरराष्ट्रीय उपाध्यक्ष थे।
ओंकार भावे का जन्म उत्तरप्रदेश के आजमगढ़ में 26 जुलाई 1924 को हुआ था। भावे ने प्रयाग विश्वविद्यालय से 1945 में स्नातक की डिग्री ल। बचपन में हीं राष्ट्रीय स्वयंसेवक संघ से जुड़ गये। सन् 1945 में संघ के प्रचारक बनने के साथ हीं घर छोड़ दिया। जीवनदानी प्रचारक बनने के बाद उन्होंने संघ में विभिन्न दायित्वों को पूरा किया। पहले जिला प्रचारक, फिर विभाग प्रचारक और प्रांत प्रचारक रहे। पूर्वी उत्तरप्रदेश के शारीरिक प्रमुख का दायित्व में उन्होंने संभाला। सन् 1995 में वे विहिप के संयुक्त महामंत्री बनाये गये। फिर 2009 में उन्हें विहिप का अंतर्राष्ट्रीय उपाध्यक्ष नियुक्त किया गया।
देश में आपातकाल के दौरान हुए आंदोलनों में उन्होंने बढ़-चढ़कर भाग लिया और रामजन्मभूमि पर मंदिर निर्माण को लेकर हुए संघर्ष में प्रमुखता से हिस्सा लिया। ओंकार भावे की गिनती राष्ट्रीय स्वयंसेवक संघ के वरिष्ठ प्रचारकों में होती थी। वे विहिप के शीर्ष नेताओं में थे।
पिछले कुछ दिनों से छाती में कफ की शिकायत थी। पिछले 27 जून 2009 को उन्हें दिल्ली के राम मनोहर लोहिया अस्पताल में भर्ती कराया गया था। लेकिन इलाज का उनपर असर नहीं हुआ। आखिर में उन्हें कार्यकर्ता विहिप के दिल्ली कार्यालय ले आए, जहां 23 जुलाई को सुबह सवा ग्यारह बजे उन्होंने अंतिम सांस ली। उनका अंतिम संस्कार यमुना किनारे निगम बोध घाट पर हुआ। 85 वर्षीय भावे अविवाहित थे।
ओंकार भावे को श्रद्धाजलि देने संघ परिवार के कई वरिष्ठ नेता पहुंचे। विहिप के अंतर्राष्ट्रीय अध्यक्ष अशोक सिंघल, संघ के पूर्व सरसंघचालक के एस सुदर्शन, विहिप के उपाध्यक्ष गिरिराज किशोर ने उन्हें अपना मार्गदर्शक, सहयोगी और कुशल संगठनकर्ता बताया।
डॉ राम मनोहर लोहिया राष्ट्रीय विधि विश्वविद्यालय
डॉ राम मनोहर लोहिया राष्ट्रीय विधि विश्वविद्यालय (RMLNLU), भारत के ग्यारह विधि विश्वविद्यालयों में से एक है। इसकी स्थापना २००६ में लखनऊ में हुई थी। भारत के लखनऊ में स्थित एक विधि विश्वविद्यालय है। पहले इसका नाम 'डॉ राम मनोहर लोहिया विधि संस्थान' था। यह भारत के बहुत से राष्ट्रीय विधि विश्वविद्यालयों में से एक है। यह विश्वविद्यालय २००५ से पूर्व-स्नातक तथा स्नातक स्तर की विधि शिक्षा प्रदान कर रहा है। यह विश्वविद्यालय उत्तर प्रदेश सरकार द्वारा पूर्णतः वित्तपोषित है। यह उत्तर प्रदेश सरकार द्वारा पूर्ण वित्तीय सहायता प्राप्त संस्थान है। इसका परिसर भूमि में बना है। १७ अगस्त २००६ से इसका प्रथम सत्र आरंभ हुआ था\ तब यहां ८० विद्यार्थी एवं ७ संकाय सदस्य थे।
एमिटी विश्वविद्यालय
एमिटी विश्वविद्यालय भारत का सबसे बड़ा निजी विश्वविद्यालय है। यहां ९०,००० से अधिक विद्यार्थी हैं। इसकी स्थापना २००३ में हुई थी। इसके परिसर नोएडा, जयपुर एवं लखनऊ में हैं।
इसकी स्थापना अशोक चौहान ने किया जिन्होने 'ऋतनन्द बालवेद शिक्षा फाउन्डेशन' की भी स्थापना की है।
बेनिन साम्राज्य
बेनिन साम्राज्य या एडो साम्राज्य सन १४४० से १८९७ के बीच नाईजीरिया में फैला एक विशाल साम्राज्य था।
गोमती नगर
गोमती नगर (उर्दु: گومتی نگر) उत्तर प्रदेश की राजधानी लखनऊ का एक आवासीय एवं वाणिज्यिक, संस्थानीय परिसर है। यह लखनऊ के सबसे बड़े विकासशील क्षेत्रों में से एक है।
यह तीन भागों में विभाजित है:-
गोमती नगर बीस खंडों में बंटा है, जिसका प्रत्येक का नाम वि से आरंभ होता है:-राष्ट्रीय संस्कृत संस्थान
राष्ट्रीय संस्कृत संसथान
इंदिरानगर, लखनऊ
इंदिरानगर लखनऊ की एक आवासीय कॉलोनी है। यह एशिया की सबसे बड़ी कॉलोनियों में से भी एक रही है।
इंटीग्रल विश्वविद्यालय
इंटीग्रल विश्ववियालय लखनऊ में स्थित एक निजी विश्वविद्यालय है। यह उत्तर प्रदेश सरकार द्वारा धारा-९, २००४ द्वारा २००४ में विश्वविद्यालय ब्नाया गया था। यह कुर्सी मार्ग, पर स्थित है।
राष्ट्रीय राजमार्ग २५ (भारत, पुराना संख्यांक)
३५२ किलोमीटर लंबा यह राजमार्ग लखनऊ से निकलकर शिवपुरी तक जाता है। इसका रूट लखनऊ - कानपुर - झाँसी - शिवपुरी है।
पुरावनस्पति विज्ञान
पुरावनस्पत्ति विज्ञान (Paleobotany / palaeobotany) भूवैज्ञानिक अतीत के पादपों से संबंधित विज्ञान है। यह पादप जीवाश्मों अथवा शैलों में सुरक्षित पादप अवशेषों पर आधारित है।
इसके अंतर्गत उन पौधों का अध्ययन किया जाता है, जो करोड़ों वर्ष पूर्व पृथ्वी पर रहते थे, पर अब कहीं नहीं पाए जाते और अब फॉसिल बन चुके हैं। उनके अवशेष पहाड़ की चट्टानों, कोयले की खानों इत्यादि में मिलते हैं। चूँकि पौधे के सभी भाग एक से जुड़े नहीं मिलते, इसलिये हर अंग का अलग अलग नाम दिया जाता है। इन्हें फॉर्मजिनस कहते हैं। पुराने समय के काल को भूवैज्ञानिक समय कहते हैं। यह कैंब्रियन-पूर्व-महाकल्प से शुरु होता है, जो लगभग पाँच अरब वर्ष पूर्व था। उस महाकल्प में जीवाणु शैवाल और कवक का जन्म हुआ होगा। दूसरा पैलियोज़ोइक कहलाता है, जिसमें करीब 60 करोड़ से 23 करोड़ वर्ष पूर्व का युग सम्मिलित है। शुरू में कुछ समुद्री पौधे, फिर पर्णहरित, पर्णगौद्भिद और अंत में अनावृतबीजी पौधों का जन्म हुआ है। तदुपरांत मध्यजीवी महाकल्प (Mesozoic era) शुरू होता है, जो छह करोड़ वर्ष पूर्व समाप्त हुआ। इस कल्प में बड़े बड़े ऊंचे, नुकीली पत्तीवाले, अनेक अनावृतबीजी पेड़ों का साम्राज्य था। जंतुओं में भी अत्यंत भीमकाय डाइनासोर और बड़े बड़े साँप इत्यादि पैदा हुए। सीनाज़ोइक कल्प में द्विवीजी, एवं एकबीजी पौधे तथा स्तनधारियों का जन्म हुआ।
आबनूस
आबनूस अत्यधिक सघन काली काष्ठ तथा तत्संबंधित वृक्षों के लिए एक सामान्य नाम है। वैज्ञानिक दृष्टि से देखा जाए तो ये डायोस्पाइरोस वंश की बहुत सी जातियों से मिलती है, परंतु कभी-कभी दूसरी भारी, काली (गहरे रंग की) लकड़ियों को भी आबनूस कहा जाता है। सर्वश्रेष्ठ आबनूस संभवताः डायसेपाइरोस एबेनम से मिलने वाली लकड़ी है, जो दक्षिण भारत व श्रीलंका की मूलवासी है, इसका श्रीलंकाई आबनूस नाम से व्यापार किया जाता है।
यह पौधा तिंदुक कुल एबीनेसी का सदस्य है। इसके अन्य नाम इस प्रकार हैं: तिंदुक स्फूर्जफ, कालस्कंध (संस्कृत), गाम, तेंदू (हिंदी)।
यह समस्त भारतवर्ष में पाया जाता है। यह एक मध्यप्रमाण का वृक्ष है जो अनेक शाखाओं प्रशाखाओं से युक्त होता है तथा सघन, सदाहरित पत्तियों से आच्छादित होता है। तना कठोर तथा कृष्ण वर्ण का होता है। इसकी पत्तियाँ चिकनी, आयताकार पाँच से लेकर आठ इंच तक लंबी तथा डेढ़ दो इंच चौड़ी होती हैं। इसका पुष्प श्वेतवर्ण और सुगंधित होता है। फल गोल, कठोर तथा गुरचई रंग का होता है। पक जाने पर इसका रंग पीला और स्वाद मधुर हो जाता है। प्रत्येक फल में वृक्काकृति शरीफे के समान छह से लेकर आठ तक बीज होते हैं। फल में कषाय द्रव्य (टैनिन, पेक्टीन और ग्लूकोस) होता है। कच्चे फल, छाल ओर पुष्प में कषाय द्रव्य बहुत होता है। इसके अतिरिक्त इसमें ग्लूटौनिक अम्ल की भी १२.८% मात्रा होती है।
इसकी लकड़ी का उपयोग इमारती सामान आदि बनाने में किया जाता है। औषधि के रूप में इसकी छाल, फल, बीज तथा पुष्प का उपयोग किया जाता है। इसकी छाल का लेप फोड़ों पर किया जाता है तथा रक्त स्राव होने पर इसका चूर्ण छिड़कने से रक्त बंद हो जाता है। इसके क्वाथ का प्रयोग रक्तविकार तथा कफ-पित-जन्य रोगों में करते हैं। यह योनिवस्ति प्रदर, रक्तस्राव तथा गर्भाशय की श्लेषमकता के शोथ को दूर करने में भी उपयोगी है। इसकी छाल का क्वाथ प्रमेह, शीघ्रपतन, रक्तप्रदर तथा श्वेतप्रदर में भी दिया जाता है। इसके अतिरिक्त कुष्ठ, विषमज्वर, सर्पदंश और चमड़ा रंगने के काम में भी इसकी छाल का उपयोग किया जाता है।
माइक्रोसॉफ्ट एन्कार्टा
माइक्रोसॉफ्ट एन्कार्टा, माइक्रोसॉफ्ट निगम द्वारा 1993 के बाद से प्रकाशित एक अंकीय बहुमीडिया (डिजिटल मल्टीमीडिया) विश्वकोष है। 2008 तक [अद्यतन] पूर्ण अंग्रेजी संस्करण, एन्कार्टा प्रीमियम जिसमे 62,000 से अधिक Googleboy.net, कई सारी तस्वीरें और चित्र, संगीत क्लिप, वीडियो, अंतरक्रियायें, समयरेखायें, नक्शे और एटलस और गृहकार्य उपकरण आदि हैं, वर्ल्ड वाइड वेब पर वार्षिक सदस्यता पर उपलब्ध है, इसे डीवीडी-ROM या सीडी-ROM पर खरीदा भी जा सकता है। विज्ञापनों द्वारा समर्थित एक सेवा पर कई लेखों को मुफ़्त ऑनलाइन भी देखा जा सकता है।
माइक्रोसॉफ्ट "एन्कार्टा" ट्रेडमार्क के तहत विभिन्न भाषाओं जैसे फ्रांसीसी, स्पैनिश, डच, इतालवी, पुर्तगाली, जर्मन और जापानी आदि मे भी इस विश्वकोष को प्रकाशित करती है। स्थानीय संस्करण में लाइसेंस प्राप्त राष्ट्रीय स्रोतों से ली गयी विषयवस्तु उपलब्ध हो सकती है और इसमे अंग्रेजी संस्करण की तुलना में विषयवस्तु कम या ज्यादा हो सकती है। उदाहरण के लिए, डच संस्करण में उपलब्ध विषयवस्तु "डच विंक्लर प्रिंस विश्वकोश" से ली गयी है।
मार्च 2009 में, माइक्रोसॉफ्ट ने एन्कार्टा के डिस्क और ऑनलाइन संस्करण को बंद करने की घोषणा की।
कार्थेज
कार्थेज (अरबी: , क़र्ताज; बर्बर: ⴽⴰⵔⵜⴰⵊⴻⵏ, कर्तजेन; अंग्रेज़ी: Carthage, कार्थ़ेज) उत्तर अफ़्रीका के त्यूनिसीया देश में लगभग 3,000 साल से लगातार आबाद एक प्राचीन शहर है। यह शहर प्राचीन काल मे रोमन एवं फ़ोनिसीयन साम्राज्य का एक प्रमुख गढ़ रहा है। सन् 1000 ईसा-पूर्व के आसपास इसकी शुरुआत फ़ोनीशिया द्वारा स्थापित एक दूर-दराज़ बस्ती के रूप में हुई। आधुनिक युग में इसे त्यूनिसीया की राजधानी त्यूनिस का एक बाहरी क्षेत्र माना जाता है।
प्राचीन रोमन स्रोतों के अनुसार इसकी स्थापना सन् 814 ईसापूर्व में फ़ोनीशिया के टायर शहर से (जो आधुनिक लेबनान में पड़ता है) आये एक फ़ोनीशियाई समूह ने की थी। कार्थेज तेज़ी से धन, शक्ति और प्रभाव में बढ़ने लगा। इस नगर पर केन्द्रित संस्कृति को उसके समकालीन रोमन लोग प्यूनिक (लातिनी: Punic) बुलाया करते थे, जो "फ़ोनीशिया" शब्द का ही एक बिगड़ा रूप है। समय के साथ भूमध्य सागर में यह रोम और यूनान के सिराक्यूज़ शहर से मुक़ाबला करने वाली तीसरी शक्ति के रूप में उभरा। इनमें आपसी झड़पों का सिलसिला छिड़ गया। दूसरे प्यूनिक युद्ध में प्रसिद्ध कार्थेजी नेता हान्निबल ने इटली पर चढ़ाई करी और सन् 216 ई॰पू॰ में दक्षिणपूर्वी इटली में लड़े गए कैने के युद्ध में जीत प्राप्त की, जिस से लगने लगा के इटली के कई क्षेत्रों से रोम का साम्राज्य उखड़ जाएगा। लेकिन सन् 202 ई॰पू॰ में लड़े गए ज़ामा के युद्ध में हान्निबल पराजित हुआ और कार्थेज बहुत कमज़ोर पड़ गया। सन् 149-146 ई॰पू॰ में लड़े गए तीसरे प्यूनिक युद्ध में कार्थेज की पूरी हार हो गयी। रोम के फ़ौजों ने कार्थेज के शहर को पूरी तरह जला और तोड़ डाला। कार्थेज के सभी नागरिकों को मार डाला गया या दास बना लिया गया।
कुछ समय बाद रोम ने ही कार्थेज की फिर स्थापना की और यह शहर समय के साथ-साथ रोमन साम्राज्य का चौथा सब से महत्वपूर्ण नगर बना। कुछ समय तक यह अल्प आयु वाले वैन्डल राज्य की राजधानी भी रहा। सन् 698 ईसवी में अरब फ़ौजें यहाँ आ धमकी और कार्थेज दूसरी दफ़ा नष्ट किया गया।
रोजवुड
रोजवुड शब्द से अनेक बहुरंगी लकड़ियों के प्रकारों या तत्संबंधित वृक्षों का बोध होता है। ये भूरापन लिए हुए तथा गहरे रंग की नलिकीय संरचनाओं से युक्त होते हैं, तथा अनेक रंगों में पाये जाते हैं। सभी रोजवुड दृढ तथा भारी होते हैं, तथा उत्कृष्ट रूप से पॉलिश किए जा सकते हैं, अतः फर्श बनाने, उपस्कर (फर्नीचर), वुडटर्निंग, वाद्ययंत्रों, बिलियर्ड क्यू, शतरंज के मोहरों (काले रंग के) आदि को बनाने के लिए उपयुक्त होते हैं। सामान्यतः अतिदोहन के कारण इनकी आपूर्ति बहुत कम हो गई है। इसमें आने वाली कुछ जातियाँ 30 मी. तक ऊँचे किरीटयुक्त (कैनोपी वाले) पौधे होती हैं, तथा व्यापार में इससे बड़े खंड भी पाये जा सकते हैं।
सभी वास्तविक रोजवुड, वंश डालबर्जिया के अंतर्गत आती हैं। पश्चिमी संसार में सर्वाधिक प्रशंसित रोजवुड डालबर्जिया निग्रा (ब्राजीली रोजवुड) है, जो कि अब साइट्स (CITES) द्वारा खतरे में पड़ी जातियों में सूचीबद्ध है। इस लकड़ी में तीव्र मीठी गंध आती है, जो वर्षों तक रहती है, जिससे इसका नाम रोजवुड (अंग्रेजी: Rosewood - गुलाब जैसी काष्ठ) सार्थक होता है।
नेशनल हेराल्ड
नेशनल हेराल्ड दिल्ली एवं लखनऊ से प्रकाशित होने वाला अंग्रेज़ी समाचार-पत्र था। इसकी शुरुआत लखनऊ में जवाहर लाल नेहरू ने की थी। सन २००८ में इसका प्रकाशन बन्द हो गया था। लेकिन १/०७/२०१७ को दोबारा शुरू किया गया है |
भीमगढ़ किला
भीमगढ़ का किला जिसे सामान्यतः रियासी किला भी कहा जाता है, जम्मू से ६४ किलोमीटर उत्तर-पश्चिम में रियासी ग्राम के निकट स्थित एक किला है। पहाड़ी पर बना यह किला लगभग 150 मीटर ऊँचा है।
भीमगढ़ किला, रीसी, जम्मू और कश्मीर
भीमगढ़ किला (भी रीसी किला) जम्मू-कश्मीर के उधमपुर में रीसी शहर में स्थित एक ऐतिहासिक किला है। एक पहाड़ी के ऊपर स्थित, किले ने अंजी नदी को नजरअंदाज कर दिया और इसके आसपास के 500 फीट ऊंचाई के साथ क्षेत्र का रणनीतिक दृश्य पेश किया।
Bhimgarh मूल रूप से एक प्राचीन ईंट और मिट्टी दुर्ग थे और बाद में महाराजा Rishipal राणा के शासनकाल के दौरान पत्थर के साथ प्रबलित किया गया था - रियासी के संस्थापक। यह तो मरम्मत और शाही परिवार के निवास के रूप में 1841 करने के लिए 1817 से डोगरा राजपूत वंश के महाराजा गुलाब सिंह जामवाल द्वारा पुनर्निर्मित किया और यह वह जगह है, जब यह अपने मौजूदा रूप मान लिया गया था।
गुलाब सिंह जामवाल युग के दौरान किला को राजपूताना के किलों की तर्ज पर पुनर्निर्मित किया गया था। किले का प्रवेश बलुका स्टोन के लिए है और शैली और संरचना दोनों में गेट अपने दक्षिणी चचेरे भाई द्वारा निर्मित किलों से भारी रूप से गोद लेता है। प्रवेश द्वार में भगवान हनुमान और देवी महाकाली की विशाल मूर्तियां भी हैं।
किले के नए परिचय के अलावा बाहरी हमलों से बचाने के लिए सभी तरफ 50 मीटर ऊंची दीवारें शामिल थीं। किले परिसर के भीतर एक प्राचीन मंदिर, एक खजाना, एक डंपिंग रूम के साथ-साथ एक छोटा जलाशय भी है, जबकि विभिन्न कमरों के कई कमरे हैं। किला अतीत में अनगिनत भूकंप सहा है, फिर भी यह साल के लिए अप्रभावित रह गया है, इसकी ताकत और कारीगरी का प्रमाण के रूप में खड़ा है।
पंखा
पंखा एक विद्युतचालित युक्ति है। इसका उपयोग प्राणियों की सुविधा के लिये (गर्मी से रक्षा), हवा को बाहर निकालने (exhaust), शीतन (cooling) या अन्य गैसीय परिवहन आदि के लिये किया जाता है।
यांत्रिक रूप से पंखा उन सभी युक्तियों को कह सकते हैं जो एक "वेन" (vane) या वेनों का समूह को घुमाकर हवा की धारा उत्पन्न करने के काम आये। पंखे कम दाब उत्पन्न करके बहुत अधिक मात्रा (आयतन) में हवा का प्रवाह उत्पन्न करते हैं। इसके विपरीत गैस कम्प्रेसर अपेक्षाकृत अधिक दाब पर कम आयतन हवा फेंकने के लिये बनाया जाता है।
जेद्दाह
जेद्दाह जिसे जेद्दा या जिद्दा भी कहते हैं (अरबी: جدة जिद्दा) लाल सागर के तट पर स्थित सउदी अरब का एक शहर है और पश्चिमी सउदी अरब का एक प्रमुख शहरी केंद्र है। यह सउदी अरब का दूसरा (पहला राजधानी रियाद है) और मक्काह प्रान्त का सबसे बड़ा शहर है। यह लाल सागर के तट पर स्थित सभी समुद्री बंदरगाहों मे सबसे बड़ा भी है। वर्तमान में शहर की जनसंख्या 34 लाख है। इसे सउदी अरब की दूसरी वाणिज्यिक राजधानी माना जाता है।.
जेद्दाह इस्लाम की सबसे पवित्र नगरी मक्का का मुख्य प्रवेश द्वार है, जिसकी यात्रा अपने जीवनकाल में कम से कम एक बार करना हर स्वस्थ शरीर वाले मुसलमान के लिए आवश्यक है।
2009 जेद्दाह बाढ़
कथक प्रवक्ता की सूची
यह सूची कथक गुरू और विख्यात कलाकारों की है।
फ़ोनीशियाई भाषा
फ़ोनीशियाई एक प्राचीन सामी भाषा जो की लगभग विलुप्त हो चुकी है। इस की निकटतम संबंधी इब्रानी भाषा है। प्राचीनकाल में यह भाषा फ़ोनीशिया के लोग बोला करते थे। इसे लिखने के लिए फ़ोनीशियाई वर्णमाला का प्रयोग किया जाता था।
धान उत्पादन की मेडागास्कर विधि
मेडागास्कर विधि धान उत्पादन की एक तकनीक है जिसके द्वारा पानी के बहुत कम प्रयोग से भी धान का बहुत अच्छा उत्पादन सम्भव होता है। इसे सघन धान प्रनाली (System of Rice Intensification-SRI या श्री पद्धति) के नाम से भी जाना जाता है। जहां पारंपरिक तकनीक में धान के पौधों को पानी से लबालब भरे खेतों में उगाया जाता है, वहीं मेडागास्कर तकनीक में पौधों की जड़ों में नमी बरकरार रखना ही पर्याप्त होता है, लेकिन सिंचाई के पुख्ता इंतजाम जरूरी हैं, ताकि जरूरत पड़ने पर फसल की सिंचाई की जा सके। सामान्यत: जमीन पर दरारें उभरने पर ही दोबारा सिंचाई करनी होती है। इस तकनीक से धान की खेती में जहां भूमि, श्रम, पूंजी और पानी कम लगता है, वहीं उत्पादन 300 प्रतिशत तक ज्यादा मिलता है। इस पद्धति में प्रचलित किस्मों का ही उपयोग कर उत्पादकता बढाई जा सकती है।
अफ्रीकी देश मेडागास्कर में 1983 में फादर हेनरी डी लाउलेनी ने इस तकनीक का आविष्कार किया था।
इस तरीके में, पौधों को जल्दी सावधानीपूर्वक रोपा जाता है (परंपरागत खेती में २१ दिन के पौधों के मुकाबले ८ से १२ दिन के पौधों को)। इन्हें बगैर कीचड़युक्त परिस्थिति में रोपा जाता है। पौधों की रोपाई के बीच पर्याप्त जगह छोड़ी जाती है, यह जगह २०, २५, ३० या ५० सेमी तक हो सकती है। खेत को धान में बाली आने तक बारी-बारी से नम एवं सूखा रखा जाता है एवं पानी से नही भरा जाता (पौधों में धान के बढ़ने के दौर में खेत में 1 से ३ सेमी पानी) है। पौधों की कटाई करने से २५ दिन पहले खेत से पानी निकाल दिया जाता है एवं जैविक खाद जितना हो सके उतना प्रयोग किया जाता है। धान की रोपाई के १० दिन बाद मशीन से निराई (खरपतवार निकालना) शुरू करनी चाहिए; कम से कम दो बार निराई आवश्यक है; ज्यादा हो सके तो बेहतर है। माना जाता है कि यह जड़ वाले हिस्से में बेहतर बढ़ोतरी की परिस्थिति प्रदान करता है, लागत में कमी करता है, मिट्टी की गुणवत्ता में सुधार लाता है एवं पानी के उपयोग को बेहतर बनाता है।
इस विधि को फ्रांसीसी पादरी फादर हेनरी डे लाउलानी द्वारा १९८० के दशक की शुरूआत में मेडागासकर में विकसित किया गया। वस्तुत: एसआरआई का विकास दो दशकों में हुआ है, जिसमें १५ वर्षों तक मेडागास्कर में जांच, प्रयोग एवं नियंत्रण एवं अगले छः वर्षों में तेजी से २१ देशों में प्रसार हुआ। अपहॉफ एवं उनके संगठन ने इसे २१वीं सदी में किसानों की जरूरतों का जवाब बताते हुए १९९७ से अन्य देशों में प्रसार शुरू किया।
भारत में व्यवहारिक तौर पर प्रयोग २००२-०३ में प्रारम्भ हुआ एवं इसके बाद तमिलनाडु, आंध्र प्रदेश, पश्चिम बंगाल, झारखंड, छत्तीसगढ़ एवं गुजरात में "श्री पद्धति" को व्यवहार में लाया गया।
मलय भाषा
मलय बोधगम्यता के प्रत्येक बिंदु के आधार पर पारस्परिक रूप से निकट भाषाओं का एक समूह है पर भाषाविद् इन सभी भाषाओं को अलग अलग मानते हैं। यह सभी भाषायें एक बड़े समूह जिसे "स्थानीय मलय" कहते है मे समूहीकृत किया गय है, इस बड़े समूह के एक भाग को ऑस्ट्रोनेशियाई भाषा परिवार की मलायो-पोलिनेशियाई शाखा के अन्तर्गत "मलायन" कहा जाता है। मलय भाषा विभिन्न रूपों में ब्रुनेई, इंडोनेशिया (जहाँ राष्ट्रीय भाषा, इन्डोनेशियाई, इसका एक रूप है), मलेशिया, सिंगापुर और दक्षिणी थाइलैंड में बोली जाती हैं।
मलय ब्रुनेई और मलेशिया की आधिकारिक भाषा है, जबकि सिंगापुर में इसे एक आधिकारिक भाषा का दर्जा मिला हुआ है। इंडोनेशिया की राष्ट्रीय भाषा इन्डोनेशियाई है, जिसे औपचारिक रूप से बहासा इन्डोनेशिया (बहासा हिन्दी शब्द भाषा का तद्भव रूप है) कहा जाता है और जिसका शाब्दिक अर्थ "इन्डोनेशियाई भाषा" है। इसे "बहासा केबंगसान" (राष्ट्रीय भाषा) और "बहासा पर्सातुआन/ पेमेरसतु" (जोड़ने वाली भाषा) भी कहा जाता है। इन्डोनेशियाई सैन्य कब्जे में 20 वर्ष से अधिक रहने के कारण इन्डोनेशियाई "पूर्वी तिमोर" में भी बोली जाती है। मलेशिया में इस भाषा को अब आधिकारिक रूप से बहासा मलेशिया ("मलेशियाई भाषा") पुकारा जाता है, यद्यपि संवैधानिक नाम बहासा मेलायु है। सिंगापुर, ब्रुनेई और दक्षिणी थाईलैंड में इसे बहासा मेलायु ("मलय भाषा") ही कहा जाता है।
लखनऊ मेट्रो
लखनऊ मेट्रो एक त्वरित यातायात प्रणाली है जो भारत के उत्तर प्रदेश राज्य में लखनऊ शहर की सेवा करती है। लाइन का निर्माण 27 सितंबर 2014 को ट्राँसपोर्ट नगर से चारबाग रेलवे स्टेशन तक 8.5 कि॰मी॰ (5.3 मील) के साथ शुरू हुआ था, जिसने 5 सितंबर 2017 को अपना वाणिज्यिक संचालन शुरू किया, जिससे यह देश में सबसे तेज मेट्रो रेल प्रणाली बन गई। चौधरी चरण सिंह अंतर्राष्ट्रीय हवाई अड्डे के मेट्रो स्टेशन से मुंशी पुलिया मेट्रो स्टेशन तक रेड लाइन पर पूर्ण परिचालन 9 मार्च 2019 को शुरू हुआ।
लखनऊ मेट्रो 22 स्टेशनों के साथ 22.87 कि॰मी॰ की दूरी तय करती है। यह दिल्ली मेट्रो, हैदराबाद मेट्रो, चेन्नई मेट्रो, नम्मा मेट्रो, नोएडा मेट्रो और कोलकाता मेट्रो के बाद भारत में सातवां सबसे लंबा परिचालन मेट्रो नेटवर्क है। मेट्रो रेल के संचालन को मूर्त रूप देने और उस पर आने वाले खर्च को पूरा करने की व्यवस्था के लिए राज्य सरकार ने वित्त, नगर विकास, आवास, ऊर्जा, लोक निर्माण, परिवहन ओर पर्यावरण विभाग के प्रमुख सचिवों और लखनऊ के मंडलायुक्त की एक समिति बना दी है।
लखनऊ और कानपुर में मेट्रो रेल शुरु होने के बाद सड़कों पर यातायात काफी कम हो सकेगा। वर्तमान में इन दोनों शहरों में हर महीने लगभग १००० नए चौपहिया वाहनों का पंजीकरण कराया जाता रहा है। लखनऊ में सभी राष्ट्रीय राजमार्गों पर बाइपास बना दिए जाने के बावजूद सड़कों पर गाड़ियों का दबाव बढ़ता ही जा रहा है। इस कारण से यहाँ मेट्रो का त्वरित निर्माण अत्यावश्यक हो गया है। लखनऊ शहर में आरंभ में चार गलियारे निश्चित किये गए हैं:
उत्तर प्रदेश सरकार ने लखनऊ के अलावा कानपुर और गाजियाबाद शहरों में मेट्रो रेल चलाने की योजना बनाई है। गाजियाबाद दिल्ली के करीब होने से वहाँ मेट्रो रेल सबसे पहले शुरू हो सकती है। आवास-विकास विभाग के अधिकारियों के अनुसार गाजियाबाद में दिल्ली से वैशाली तक मेट्रो रेल का रास्ता साफ हो गया है तथा मेरठ में भी संभावना ढूंढी जायेगी।इस परिवहन व्यवस्था की सफलता से प्रभावित होकर भारत के दूसरे राज्यों जैसे उत्तर प्रदेश, महाराष्ट्र, राजस्थान एवं कर्नाटक, आंध्र प्रदेश एवं महाराष्ट्र में भी इसे चलाने की योजनाएं बन रही हैं।
उत्तर प्रदेश राज्य औद्योगिक विकास निगम
उत्तर प्रदेश राज्य औद्योगिक विकास निगम उत्तर प्रदेश सरकार का औद्योगिक एवं मूल अवसंरचना विकास की प्रगति के लिए कार्यरत एक सार्वजनिक क्षेत्र का उपक्रम है। इसके द्वारा १९६१ से ही बड़ी औद्योगिक परियोजनाएं चलायी जा रही हैं। निगम की उन्नतिशील एवं विकासशील कार्यकलापों में से कुछ हैं:-
निगम के औद्योगिक क्षेत्रों में कई बड़ी कंपनियां और उद्योग वर्तमान में स्थापित हैं। इनमें से कुछ हैं: एशियन पेंट्स]], अरिहंत इंडस्ट्रीज़, एवन साइकिल्स, आत्मा स्टील्स, अंबुजा एग्रो, बिंदल एग्रो, भूषण स्टील, बी एच ई एल, बी ई एल, सी ई एल, डीसीएम-डाएवू, डाल्मिया, दिल्ली प्रेस, एस्कॉर्ट्स, ग्लैक्सो, गुडलास नॅरोलैक, हॉकिन्स, हिंदुस्तान लीवर, हिंदुस्तान पेट्रोलियम, इंडो गल्फ फर्टिलाइज़र्स, जे पी इंडस्ट्रीज़, जैन ट्यूब, एल एम एल, निरमा, निको बैट्रीज़, पाम फार्मा, पेप्सी, पार्ले, रौनक, रेमंड्स, राठी स्टील्स, स्वदेशी पॉलीटेक्स, एस आर एफ़, निप्पन डेनसो, शैमकेन मल्टीफ़ेब, सुपर हाउस, सोमैया ऑर्गैनिक्स, टेल्को, टाटा फ़र्टीलाइज़र्स, वैम, [[विलियर्ड इंडिया, आदि।
निगम की पिछले पांच वर्षों की लाभ स्थिति इस प्रकार से है:[[श्रेणी:उत्तर प्रदेश]] [[श्रेणी:सरकारी संस्था]]
स्वामित्व सॉफ्टवेयर
स्वामित्व सॉफ्टवेयर, कंप्यूटर सॉफ्टवेयर होते हैं जो एक पार्टी की कानूनी संपत्ति होते हैं, जिसे उपयोग हेतु दूसरी या अन्य कई पार्टियों को आमतौर पर एक अनुबंध या लाइसेंस समझौते के तहत उपलब्ध कराया जाता है।
गणितीय सारणी
गणितीय सारणी, गणित की किसी गणना में उपयोग में आने वाली सूची होती है जिसमें किसी चर (arguments) के अलग-अलग मानों के संगत एक या अधिक संख्याएं दी गयी होती हैं। ये संख्याएं किसी गणना (जैसे कोणों के ज्या फलन का मान) के परिणाम होती हैं। इनके उपयोग से गणना आसानी से और तेजी से हो जाती थी। किन्तु १९७० के दशक के बाद एलेक्ट्रॉनिक कैलकुलेटर के आने के बाद इनका प्रयोग बहुत ही कम और सीमित हो गया है।
पहाड़ा, गणितीय सारणी का सबसे सरल उदाहरण है। लघुगणकीय सारणी, त्रिकोणमित्तीय फलनों की सारणियाँ, गामा फलन की सारणियाँ आदि अन्य उदाहरण हैं।
गणित निदर्शनात्मक विज्ञान (demonstrative science) है। फलस्वरूप इसकी विस्तृत प्रयोज्यता के कारण बहुत पहले ही सारणीकृत मानों के कुलकों, अर्थात् गणितीय सारणियों, की आवश्यकता अनुभव की गई, जिससे संगणना कम करनी पड़े। इसका मुख्य श्रेय आर्थर केली (Arthur Cayley, 1881-1895) को मिला, जिसने विज्ञान के उत्कर्ष के लिए ब्रिटिश ऐसोसिएशन द्वारा सन 1873 में प्रकाशित, जेम्स डब्ल्यू. ए. ग्लेशर (Glaisher) द्वारा लिखित, गणितीय सारणियों पर विस्तृत विवरण के आधार पर इनका निर्माण किया। किंतु विज्ञान का उत्तरोत्तर विकास होने से उपुर्यक्त सारणी की उपादेयता क्रमश: कम होने लगी थी। अतएव सन् 1940 में अमरीका की राष्ट्रीय अनुसंधान समिति ने रेमंड सी. आर्चिबाल्ड (Archibald) की अध्यक्षता में संगणना की नई प्रणाली तथा नए साधनों की उदभावना की जिनसे सारणियाँ अधिक सूक्ष्म तथा उपयोगी हो सकें। समिति ने निम्नलिखित वर्गीकरण स्वीकार किया:
(क) अंकगणितीय सारणियाँ, गणितीय स्थिरांक,
(ख) घात,
(ग) लघुगणक,
(घ) वृत्तीय फलन,
(ड) अतिपरवलयिक तथा घातीय फलन,
(च) संख्यासिद्धांत,
(छ) उच्चतर बीजगणित,
(ज) समीकरणों के संख्यात्मक हल,
(झ) परिमित अंतर,
(ञ) श्रेणी संकलन,
(ट) सांख्यिकी,
(ठ) उच्चतर गणितीय फलन,
(ड) समाकल,
(ढ) ब्याज तथा निवेश,
(ण) बीमा विज्ञान,
(त) इंजिनीयरी,
(थ) ज्योतिष,
(द) भूगणित,
(घ) भौतिकी,
(न) रसायन,
(प) नाविकविद्या और
(फ) गणनायंत्र तथा यांत्रिक संगणना।
अधिकांश गणितीय सारणियाँ एक मानीय फलन f(x) के स्वतंत्र चर x के एक कुलक के लिये बनाई जाती हैं, यथा लघु य (log x), स्पर्शज्या य (tan x) इत्यादि। सारणी में अंकित संख्याएँ प्रविष्टियाँ तथा सारणीकृत मान कोणांक (argument) कहलाते हैं। इस प्रकार की सारणी (array) अर्थात x के कुलक के लिये f (x) के मान इकहरी प्रविष्टिसारणी कहलाती है।
विसर्पी गणक
विसर्पी गणक या स्लाइड रूल (slide rule) एक यांत्रिक एनालॉग कम्प्यूटर है। यह एक यांत्रिक युक्ति है जिसका उपयोग मुख्य रूप से गुणा और भाग करने के लिये किया जाता था/है। इसके अधिक विकसित रूपों में अनेक "वैज्ञानिक फलनों" जैसे वर्गमूल, लघुगणक एवं त्रिकोणमित्तीय फलनों की गणना करने की सुविधा भी प्रदत्त होती थी, किन्तु इसका उपयोग प्राय: जोड़ने और घटाने के लिये नहीं किया जाता था/है क्योंकि ये बहुत आसान क्रियाएँ समझी जातीं हैं।
जेब-गणकों (पॉकेट कैलकुलेटरों) के आने के पहले स्लाइड रूल विज्ञान एवं प्रौद्योगिकी के क्षेत्र में सर्वाधिक उपयोग में आने वाला उपकरण था। इसका उपयोग १९५० और १९६० के दशक तक वृद्धि पर था। किन्तु सन् १९७४ के आसपास इलेक्ट्रानिक "वैज्ञानिक परिकलकों" के आने से स्लाइड रूल का उपयोग एकाएक बन्द हो गया।
स्लाइड रूल विविध प्रकार के आकार-प्रकार और रंग रूप के बनाये जाते हैं और इनमें एक-दो या बहुत प्रकार की गणना करने की सुविधा दी होती है। किन्तु मोटे तौर पर ये रेखीय या वृत्तीय आकार के होते हैं जिस पर गणना करने में सहायक मानक चिह्न बने होते हैं।
सन् १६०० के दशक में विलियम आट्रेड (William Oughtred) एवं अन्य लोगों ने जॉन नेपियर द्वारा आविष्कृत लघुगणक के आधार पर स्लाइड रूल का विकास किया।
अपने सरलतम और मूल रूप में स्लाइड रूल में दो पटरियाँ (रूल) होतीं हैं जो एक दूसरे के सापेक्ष सरक (स्लाइड) सकती हैं। इन पर १ से १० (वातव में १) तक के निशान बने होते हैं जो गघुगणकीय पैमाने पर होते हैं (१ और २ के बीच की दूरी तथा २ और ३ के बीच की दूरी समान नहीं होती, जैसा कि साधारण पटरियों में होती है।)सामान्य जानकारी एवं इतिहास आदि:
स्वयं करने की विधियाँ:
गोरिल्ला
गोरिल्ला मानवनुमा परिवार का सबसे बड़ा सदस्य है। यह एक शाकाहारी पशु है। गोरिल्ला मध्य अफ़्रीका में पाया जाता है। गोरिल्ला का डी एन ए मनुष्य से ९८-९९% मेल खाता है।‌‌‌यह चिंपाजी और बोनोबोस के बाद मनुष्यों के निकटतम रिश्तेदार हैं।यह उंचाई पर भी रहते हैं।गोरिल्ला विरुंगा ज्वालामुखी के अल्बर्टिन रिफ्ट मोंटेन क्लाउड वन में रहता है, जो 2,200-4,300 मीटर ऊंचाई पर है।
‌‌‌गोरिल्ला शब्द का प्रयोग 500 ईं पूर्व पश्चििमी अफ्रिका के अंदर सिएरा लियोन ने किया था । उसके अभियान के सदस्यों पर काले बालों वाली महिलाओं ने आक्रमण कर दिया था । उसको उसने गोरिल्ला कहा था ।
गोरिल्ला के निकटतम रिश्तेदार  होमिनिना जेनेरा, चिम्पांजी और इंसान हैं जोकि 7 मिलियन वर्ष पूर्व इनसे अलग हो गए थे । पहले गोरिल्ला एक जाति माना जाता था । जिसके अंदर तीनउपजातियां थी ।पश्चिमी लोलैंड गोरिला, पूर्वी निचला भूमि गोरिला और पर्वत गोरिला । लेकिन अब ‌‌‌गोरिल्ला को दो जातियों के अंदर विभाजित किया गया है।
‌‌‌हिमयुग के दौरान गोरिल्ला की अनेक प्रजातियां विकसित हुई । लेकिन अब वे नष्ट हो चुकी हैं।
गोरिल्ला घोसला भी बनाते हैं। वे पतों को एकत्रित कर घोसला बनाते हैं। और इसके लिए वे शाखाओं की मदद लेते हैं। लेंकिन गोरिल्ला के छोटे बच्चे जमीन पर ही सोते हैं। और जब वे कुछ बड़े हो जाते हैं तो घोसलों के अंदर रहने लग जाते हैं।
गोरिल्ला शायद ही पानी पीता है। वे पानी की पूर्ति फलों के माध्यम से करते हैं। लेकिन कई जगह पर गोरिल्ला को पानी पीते हुए भी देखा गया है।माउंटेन गोरिल्ला ज्यादातर पत्ते, उपजी, पिथ, आदि खाते हैं।वे फलों को आहार के रूप मे भी खाते हैं।र्वी लोलैंड गोरिल्ला पतियां खाते हैं। और 25 प्रतिशत फल भी खा लेते हैं। ‌‌‌यह कीड़ों को भी खा लेता है।
जिराफ़
जिराफ़ (जिराफ़ा कॅमेलोपार्डेलिस) अफ़्रीका के जंगलों मे पाया जाने वाला एक शाकाहारी पशु है। यह सभी थलीय पशुओं मे सबसे ऊँचा होता है तथा जुगाली करने वाला सबसे बड़ा जीव है। इसका वैज्ञानिक नाम ऊँट जैसे मुँह तथा तेंदुए जैसी त्वचा के कारण पड़ा है। जिराफ़ अपनी लंबी गर्दन तथा टांगें और अपने विशिष्ट सींगों के लिये भी जाना जाता है। यह औसतन ५-६ मी. ऊँचा होता है तथा नर का औसतन वज़न १,२०० कि. और मादा का ८३० कि. होता है। जिराफ अपने पैरों की हडि्डयों में यांत्रिक तनाव के चलते ही अपने शरीर का करीब एक हजार किलो भार उठा पाता है। यह जिराफ़िडे परिवार का है तथा इसका सबसे नज़दीकी रिश्तेदार इसी कुल का अफ़्रीका में पाया जाने वाला ओकापी नामक प्राणी है। इसकी नौ प्रजातियाँ हैं जो कि आकार, रंग, त्वचा के धब्बों तथा पाये जाने वाले क्षेत्रों में एक दूसरे से भिन्न हैं।
जिराफ़ अफ़्रीका में उत्तर में चैड से दक्षिण में दक्षिण अफ़्रीका तथा पश्चिम में नाइजर से पूर्व में सोमालिया तक पाया जाता है। अमूमन जिराफ़ खुले मैदानों तथा छितरे जंगलों में पाये जाते हैं। जिराफ़ उन स्थानों में रहना पसन्द करते हैं जहाँ प्रचुर मात्रा में बबूल या कीकर के पेड़ हों क्योंकि इनकी पत्तियाँ जिराफ़ का प्रमुख आहार है। अपनी लंबी गर्दन के कारण इन्हें ऊँचे पेड़ों से पत्तियाँ खाने में कोई परेशानी नहीं होती है। वयस्क परभक्षियों का कम ही शिकार होते हैं लेकिन इनके शावकों का शिकार शेर, तेंदुए, लकड़बग्घे तथा जंगली कुत्ते करते हैं। आम तौर पर जिराफ़ कुछ समय के लिये एकत्रित होते हैं तथा कुछ घण्टों के पश्चात अपनी-अपनी राह चल देते हैं। नर अपना दबदबा बनाने के लिये एक दूसरे से अपनी गर्दनें लड़ाते हैं।  जिराफ़ शब्द की व्युत्पत्ति अरबी भाषा के (الزرافة) अल-ज़िराफ़ा से हुयी है। यह नाम अरबी भाषा में शायद किसी अफ्री़की भाषा के नाम से पहुँचा है। सन् १५९० के लगभग अरबी भाषा के ज़रिए जिराफ़ा शब्द इतालवी भाषा में प्रविष्ट हुआ।
विशेषज्ञों ने आकार, रंग, धब्बों तथा पाये जाने वाले क्षेत्रों के आधार पर जिराफ़ की नौ उप-जातियाँ निर्धारित की हैं। यह इस प्रकार हैं-
भारत ज्ञान विज्ञान समिति
भारत ज्ञान विज्ञान समिति (BGVS) एक पंजीकृत समिति (society) है। यह राष्ट्रीय साक्षरता मिशन अधिकरण के द्वारा प्रायोजित समिति है। यह श्री साम पित्रोदा एवं अनिल बोर्डिया के प्रयत्नों के फलस्वरूप स्थापित हुई।
भारतीय कवियों की सूची
इस सूची में उन कवियों के नाम सम्मिलित किये गये हैं जो
बांग्ला लिपि में नाम कोष्टक में दिये हुए हैं। Listed by surname, if known:In alphabetical order by last name: मध्यकालीन कवि
Renaissance PoetsRomantic Poets
Neo-Romantic Poetsआधुनिक कवि
Postmodern Poets
समसामयिक कविप्राचीन कवि आधुनिक Ancient Sangam and Medieval see also Sangam literature
भक्ति
देशभक्त
आधुनिक
This list is in alphabetical order by family name (surname). The position (first, second, last place) in a Telugu name is complicated. Traditionally, most Telegu family names have been given first, followed by the given name. For men, the two names are often followed by a caste title, such as "Reddy", "Sastri" or "Raju". In the 20th century, caste titles have been replaced by secondary given names such as "Rao", "Babu" and "Baba". Women may have only two-part names or an extension of the given name, such as "Devi" or "Amma". Christian names follow the same order, but Muslim names often have the family name at the end. Many poets use one- or two-word pen names.
कॉन्फेडरेशन ऑफ इंडियन इंडस्ट्री
कॉन्फेडरेशन ऑफ इंडियन इंडस्ट्री (अंग्रेज़ी: Confederation of Indian Industry हिंदी: भारतीय उद्योग परिसंघ ), 1895 में स्थापित, भारत की एक गैर-सरकारी, गैर-लाभ, उद्योग नेतृत्व तथा उद्योग प्रबंधित संगठन है। यह भारत की औद्योगिक विकास प्रक्रिया में एक सक्रिय भूमिका निभा रहा है। इस संघ का मुख्यालय नई दिल्ली में स्थित है।
भारतीय उद्योग परिसंघ वैश्विक, क्षेत्रीय और उद्योग को आकार देने के लिए व्यापारिक, राजनीतिक, शैक्षणिक और समाज के अन्य नेताओं के साथ में सलाहकार और सलाहकार प्रक्रियाओं के माध्यम से भारत के विकास, उद्योग, सरकार और नागरिक समाज के अनुकूल माहौल बनाने और बनाए रखने के लिए काम करता है। यह एक सदस्यता-आधारित संगठन है, और सदस्यता निजी और सार्वजनिक क्षेत्रों से मिलकर बनी है, जिसमें भारत में एसएमई और बहुराष्ट्रीय कंपनियाँ और क्षेत्रीय संगठन शामिल हैं।
9,000 निजी एवं सार्वजनिक प्रतिष्ठान एवं कंपनियां, 3,00,000 कंपनियों की अन्य राष्ट्रीय एवं क्षेत्रीय संगठनों द्वारा अप्रत्यक्ष सदस्यता है।
भारतीय उद्योग परिसंघ की यात्रा, 1895 में 125 साल पहले शुरू हुई, जब 5 इंजीनियरिंग फर्मों ने भारत में स्थित कंपनियों के लिए तत्कालीन सरकार से आदेश प्राप्त करने के लिए इंजीनियरिंग और आयरन ट्रेड एसोसिएशन (EITA) का गठन किया।
1912 में EITA भारतीय इंजीनियरिंग एसोसिएशन (IEA) बन गया, जो भारतीय निर्माताओं के कारण को बढ़ावा देने पर केंद्रित था।
इंजीनियरिंग एसोसिएशन ऑफ इंडिया (ईएआई) की स्थापना 1942 में की गई थी, जो कि छोटी और मझोली इंजीनियरिंग फर्मों को बढ़ावा देने के लिए किया गया था।
1974 में भारतीय इंजीनियरिंग उद्योग संघ (AIEI) के गठन के लिए IEA और EAI के विलय ने एसोसिएशन को मजबूत किया, जो 1986 में कन्फेडरेशन ऑफ़ इंजीनियरिंग इंडस्ट्री (CEI) बन गया। 1991 में भारत के उदारीकरण के बाद, CEI भारतीय उद्योग परिसंघ बन गया ।
2020-21 के लिये, इसके अध्यक्ष कोटक महिंद्रा बैंक लिमिटेड के प्रबंध निदेशक और सीईओ उदय कोटक हैं; टी. वी. नरेन्द्रन, टाटा स्टील के एमडी और सीईओ अध्यक्ष-नामित हैं; और संजीव बजाज उपाध्यक्ष हैं। चंद्रजीत बनर्जी महासचिव हैं।
भारतीय उद्योग परिसंघ में 9000 से अधिक संगठनों की प्रत्यक्ष सदस्यता है तथा लगभग 265 राष्ट्रीय और क्षेत्रीय संगठनों से 3,00,000 से अधिक की अप्रत्यक्ष सदस्यता है।
भारतीय उद्यमिता विकास संस्थान
भारतीय उद्यमिता विकास संस्थान (एन्टरप्रेन्योरशिप डवलपमेंट इंस्टीट्यूट ऑफ इंडिया / Entrepreneurship Development Institute of India/ EDI / EDII / ई.डी.आई. या" ई.डी.आई.आई") एक अलाभ संस्था है, जिसकी स्थापना भारत में उद्यमिता को उत्साहित करने हेतु की गयी है। इसका मुख्यालय गुजरात के अहमदाबाद में स्थित है। इसकी स्थापना १९८३ में भारतीय औद्योगिक विकास बैंक, भारतीय औद्योगिक वित्त निगम, इंडस्ट्रियल क्रेडिट एंड इन्वेस्टमेंट कार्पोरेशन ऑफ इंडिया, (आई सी आई सी आई) एवं भारतीय स्टेट बैंक की स्पॉन्सरशिप से हुई थी।
यह संस्थान अहमदाबाद विमानक्षेत्र के निकट गांधीनगर जिला, गुजरात में स्थित है।
= उद्यमिता =
धिम्मी
इस्लाम में धिम्मी (dhimmi ([ˈðɪmːiː]; अरबी: ذمي‎, समूह में أهل الذمة अह्ल अल-धिम्माह; ओटोमान तुर्की एवं उर्दू में जिम्मी) उस व्यक्ति या व्यक्तियों के समूह को कहते हैं  जो मुसलमान नहीं है और शरियत कानून के अनुसार चलने वाले किसी राज्य की प्रजा है। इस्लाम के अनुसार इन्हें जीवित रहने के लिये कर (टैक्स) देना अनिवार्य है जिसे जजिया कहा जाता है। धिम्मी को मुसलमानों की तुलना में बहुत कम सामाजिक और कानूनी अधिकार प्राप्त होते हैं। लेकिन यदि धिम्मी इस्लाम स्वीकार कर ले तो उसको लगभग पूरा अधिकार मिल जाता है।
उत्तर प्रदेश राज्य सड़क परिवहन निगम
उत्तर प्रदेश राज्य सड़क परिवहन निगम (UPSRTC) उत्तर प्रदेश राज्य की सड़क परिवहन की सरकारी कंपनी है। यह अंतर्राज्यीय एवं उ.प्र. के शहरों के बीच बस-सेवा संचालित करता है। इसे प्रायः स्थानीय लोग रोडवेज़ कहते हैं। इसमें निगम के पास लगभग १२४२९ बसें हैं एवं १८ लाख लोगों को ले जाती हैं।
कशीदाकारी
कशीदाकारी कला कपड़ों पर कपड़े सुई और धागा या सूत के साथ अन्य सामग्री की हस्तकला है। कढ़ाई में धातु स्ट्रिप्स, मोती, मोती, पंख, सीपियां, सितारे, एवं विभिन्न अन्य सामग्री को शामिल कर सकते हैं।
कढ़ाई की एक विशेषता यह है कि बुनियादी तकनीकों से ही आज भी काम कर सकते हैं। इसमें टांके-चैनस्टिच, फंदा या कंबल टांका, साटन टांका, उल्टे हाथ सिलाई आदि बहुत से तरीके होते हैं।
एफ एम प्रसारण
एफ एम प्रसारण एक प्रकार का रेडियो प्रसारण है, जिसमें कैरियर की आवृत्ति को प्रसारण ध्वनि के अनुसार मॉड्यूलेट किया जाता है। इस प्रक्रिया को आवृत्ति माड्यूलेशन या आवृत्ति मॉड्यूलन कहते हैं। इस प्रक्रिया द्वारा मॉड्यूलन कर जब रेडियो प्रसारण होता है, उसे एफ़ एम प्रसारण कहते हैं।
आवृत्ति मॉड्यूलेशन
आवृत्ति मॉडुलन (फ़्रिक्वेंसी मॉड्यूलेशन), मॉडुलन का एक प्रकार है जहाँ मॉड्यूलेटिंग संकेत के आयाम अनुसार के वाहक की तात्क्षणिक आवृत्ति बदली जाती है और इस वाहक का आयाम अपरिवर्ती बना रहता है। इसका उपयोग अनेक स्थानों पर होता है जैसे- दूरसंचार, रेडियो प्रसारण, संकेत प्रसंस्करण, तथा संगणन (कम्युटिंग) में। आवृत्ति मॉडुलित संकेतों प्र रव (noise) का प्रभाव कम पड़ता है। दूसरे शब्दों में कहें तो डिमॉडुलन के पश्चात जो मूल संकेत प्राप्त किया जाता है उसमें रवों का प्रभाव नगण्य रह जाता है।
माना जिस संकेत को प्रसारित करना है (अर्थात, बेसबैण्ड संकेत) वह formula_1 है तथा साइन-आकारी वाहक संकेत formula_2 है, जहाँ "f" वाहक की आधार (बेस) आवृत्ति है तथा "A" वाहक का आयाम है। मॉडुलक (modulator) इन दोनों संकेतों को मिलाकर एक नया संकेत बनाता है जिसे 'आवृत्ति मॉडुलित' संकेत कहते हैं।
जहाँ formula_4, formula_5 आवृत्ति मॉडुलक की सुग्राहिता (sensitivity) है तथा formula_6 मॉडुलक संकेत (या, बेसबैण्ड संकेत) का आयाम है।
इस समीकरण में, formula_7 ऑसिलेटर की तात्क्षणिक आवृत्ति है तथा formula_8 आवृत्ति विचलन है, जो बताता है कि "f" से एक दिशा में अधिक से अधिक कितना परिवर्तन हो सकता है, यह मानते हुए कि "x"("t") का मान ±1 की सीमा में रहता है।
आवृत्ति मॉडुलित संकेत की अधिकांश ऊर्जा "f" ± "f" में निहित होती है। फुर्रे विश्लेषण (Fourier analysis) द्वार यह दर्शाया जा सकता है कि किसी FM संकेत को निरूपित करने के लिये अपेक्षाकृत इससे अधिक आवृत्ति आवश्यक होती है।
शाही पनीर
शाही पनीर एक उत्तर भारतीय व्यंजन है जो पनीर से बनता है।
2006 राष्ट्रमण्डल खेल
२००६ राष्ट्रमंडल खेल का आयोजन मेलबॉर्न, ऑस्ट्रेलिया में हुआ था।
१० मीटर हवाई राइफल पुरुष प्रतियोगिता
१० मीटर हवाई राइफल पुरुष प्रतियोगिता पुरुषों की रायफल से हवाई फायर करने की एवं निशाना साधने की प्रतियोगिता होती है।
ज़ीरकपुर
ज़ीरकपुर (Zirakpur) भारत के पंजाब राज्य के मोहाली ज़िले (साहिबज़ादा अजीत सिंह नगर ज़िले) में स्थित एक नगर है। राष्ट्रीय राजमार्ग 152 और राष्ट्रीय राजमार्ग 7 के जंक्शन पर स्थित यह नगर चण्डीगढ़ प्रवेशद्वार है। पिछले कुछ समय में हुए तीव्र विकास के कारण यह चंडीगढ़ का उपनगर ही बन गया है।
चंडीगढ़ के एयरपोर्ट से मात्र २ किलोमीटर दूर स्थित होने के कारण यहाँ पर पिछले कुछ ही सालों में कई नामी होटल खुल गए हैं। दिल्ली मार्ग पर चंडीगढ़ की सीमा पर ही स्थित होने के कारण यहाँ गोदाम व वेयरहाऊसिंग का भी बहुत व्यापार है। रियल एस्टेट में यह चंडीगढ़ का विकल्प बन कर उभर रहा है।
कोलोराडो विश्वविद्यालय
कोलोराडो विश्वविद्यालय (CU-Boulder, UCB officially; Colorado and CU colloquially) एक सार्वजनिक विश्वविद्यालय है। यह बाउल्डर, [[कोलोराडो में स्थित है।
[[श्रेणी:अमेरिकी विश्वविद्यालय]] [[श्रेणी:Association of American Universities]] [[श्रेणी:Association of Public and Land-Grant Universities]] [[श्रेणी:University of Colorado at Boulder| ]] [[श्रेणी:University of Colorado]] [[श्रेणी:Big 12 Conference]] [[श्रेणी:Boulder, Colorado]] [[श्रेणी:Educational institutions established in 1876]] [[श्रेणी:University of Colorado people| ]]
घेंघा रोग
घेंघा (Goiter) एक रोग है जिसमे गला फूल जाता है। यह शरीर में आयोडीन की कमी के कारण होता है। आयोडीन की कमी के कारण थायरायड ग्रन्थि में सूजन आ जाती है। यह रोग बहुधा उन क्षेत्रों के लोगों को होता है जहाँ पानी में आयोडीन नहीं होता। आयोडीन की कमी की पूर्ति के लिये प्राय: आयोडीनयुक्त नमक का उपयोग करने की सलाह दी जाती है।
प्रबंधन विज्ञान संस्थान, लखनऊ
प्रबंधन विज्ञान संस्थान, लखनऊ का एक प्रबंधन संस्थान है।
जयपुरिया प्रबंधन संस्थान
जयपुरिया प्रबंधन संस्थान, लखनऊ का एक प्रबंधन संस्थान है।
लखनऊ इंस्टीट्यूट ऑफ मैनेजमेंट एंड टेक्नोलॉजी
लखनऊ इंस्टीट्यूट ऑफ मैनेजमेंट एंड टेक्नोलॉजी, लखनऊ का एक प्रबंधन संस्थान है।
कुकरैल संरक्षित वन
कुकरैल संरक्षित वन, उत्तर प्रदेश की राजधानी लखनऊ में स्थित एक मगरमच्छ, घड़ियाल और कछुयों का अभयारण्य है। यह इंदिरा नगर, लखनऊ के, रिंग रोड पर स्थित है।
कुकरैल संरक्षित वन की स्थापना 1978 में उत्तर प्रदेश वन विभाग और भारत सरकार के पर्यावरण एवं वन मंत्रालय के सहयोग से की गई थी। इस केंद्र की स्थापना के विचार 1975 में संयुक्त राष्ट्र संघ के संस्थान प्रकृति और प्राकृतिक संसाधनों के संरक्षण हेतु अंतर्राष्ट्रीय संघ की उस रिपोर्ट के बाद आया, जिसमें कहा गया था कि उत्तर प्रदेश की नदियों में मात्र 300 मगरमच्छ ही जीवित बचे हैं। मगरमच्छों के संरक्षण के लिए कुकरैल संरक्षित वन को विकसित किया गया है। आजकल यह एक पिकनिक स्थल के रूप में लोकप्रिय हो रहा है।
लखनऊ के रेलवे स्टेशन
लखनऊ में कई रेलवे स्टेशन हैं। शहर में मुख्य रेलवे स्टेशन चारबाग रेलवे स्टेशन है। इसकी शानदार महल रूपी इमारत १९२३ में बनी थी। मुख्य टर्मिनल उत्तर रेलवे का है (स्टेशन कोड: LKO)। दूसरा टर्मिनल पूर्वोत्तर रेलवे (एनईआर) मंडल का है। (स्टेशन कोड: LJN)। लखनऊ एक प्रधान जंक्शन स्टेशन है, जो भारत के लगभग सभी मुख्य शहरों से रेल द्वारा जुड़ा हुआ है। यहां और १३ रेलवे स्टेशन हैं:अब मीटर गेज लाइन ऐशबाग से आरंभ होकर लखनऊ सिटी, डालीगंज एवं मोहीबुल्लापुर को जोड़ती हैं। मोहीबुल्लापुर के अलावा अन्य स्टेशन ब्रॉड गेज से भी जुड़े हैं। अन्य सभी स्टेशन शहर की सीमा के भीतर ही हैं, एवं एक दूसरे से सड़क मार्ग द्वारा भी जुड़े हैं। अन्य उपनगरीय स्टेशनों में निम्न स्टेशन हैं: मुख्य रेलवे स्टेशन पर वर्तमान में १५ प्लेटफ़ॉर्म हैं और इसके २००९ तक देश के व्यस्ततम स्टेशनों में से एक बनने की आशा है। इस स्टेशन के २०९ के अंत तक विश्वस्तरीय स्टेशन बनने की आशा है।
चारबाग रेलवे जंक्शन भारत के प्रमुख शहरों से अनेक रेलगाड़ियों के माध्यम से जुड़ा हुआ है। दिल्ली से लखनऊ मेल और शताब्दी एक्सप्रेस, मुम्बई से पुष्पक एक्सप्रेस, कोलकाता से दून एक्स्प्रेस और हावड़ा एक्स्प्रेस 3050 के माध्यम से लखनऊ पहुंचा जा सकता है। चारबाग स्टेशन के अलावा लखनऊ जिले में कई अन्य स्टेशन भी हैं:- इसके अतिरिक्त मल्हौर में १३ कि.मी, गोमती नगर में १५ कि.मी, काकोरी १५ कि.मी, मोहनलालगंज १९ कि.मी, हरौनी २५ कि.मी, मलिहाबाद २६ कि.मी, सफेदाबाद २६ कि.मी, निगोहाँ ३५ कि.मी, बाराबंकी जंक्शन ३५ कि.मी, अजगैन ४२ कि.मी, बछरावां ४८ कि.मी, संडीला ५३ कि.मी, उन्नाव जंक्शन ५९ कि.मी तथा बीघापुर ६४ कि.मी पर स्थित हैं। इस प्रकार रेल यातायात लखनऊ को अनेक छोटे छोटे गाँवों और कस्बों से जोड़ता है।
ई आर ए लखनऊ आयुर्विज्ञान महाविद्यालय
ई आर ए लखनऊ आयुर्विज्ञान महाविद्यालय लखनऊ का एक आयुर्विज्ञान संस्थान है।
लखनऊ के बाजार
लखनऊ के बाजारों में ये आते हैं:-
वोल्कन वुल्फ
वोल्कन वुल्फ, गैलापागोस द्वीपसमूह की सबसे ऊँची चोटी है और यह द्वीपसमूह के ईसाबेला द्वीप पर स्थित है। इसकी ऊँचाई है जो इस द्वीपसमूह का सबसे ऊँचा स्थान है। यह एक उल्टे रखे कटोरे के आकार का ज्वालामुखी पर्वत है। इस ज्वालामुखी का नाम जर्मन भूविज्ञानी थिओडोर वुल्फ के नाम पर किया गया है, जिन्होने १९ वीं शताब्दी में इन द्वीपों का अध्ययन किया था, गैलापागोस के उत्तर मे स्थित वुल्फ द्वीप का नामकरण भी उनके नाम पर किया गया है।
इसकी ऊँचाई इसे एक चरम उदग्र शिखर बनाती है, यह वो शिखर होते हैं जिनकी ऊँचाई 1500 मी से अधिक होती है।
नोबल शांति पुरस्कार
नोबेल शांति पुरस्कार (स्वीडिश भाषा, नॉर्वेजियाई भाषा- Nobels fredspris) नोबेल फाउंडेशन द्वारा यह पुरस्कार विश्व स्तर पर शांति के लिए किए गए प्रयासों के लिए दिया जाता है। यह स्वीडन के उद्योगपति, आविष्कारक, और आयुध निर्माता अल्फ्रेड नोबेल की इच्छा से स्थापित पांच नोबेल पुरस्कारों में से एक है। इसके साथ ही रसायन विज्ञान, भौतिकी, शरीर क्रिया विज्ञान या चिकित्सा और साहित्य में भी सालाना रूप से नोबेल पुरस्कार प्रदान किए जाते हैं। आख़िरी बार यह पुरस्कार 2018 में महिलाओं के ख़िलाफ़ होने वाली हिंसा का विरोध करने के लिए नादिया मुराद और डेनिस मुकवेगे को दिया गया था।
अपने राजनीतिक स्वभाव के कारण, नोबेल शांति पुरस्कार, कई विवादों का विषय रहा है ।
नॉर्वे की संसद नॉर्वेजियन नोबेल समिति का चयन करती है। यह समिति तय करती है कि पुरस्कार किसे मिलेगा।
शिखर (स्थलाकृति)
स्थलाकृतिक विज्ञान में शिखर धरातल पर स्थित वह बिन्दु होता है जिसका उन्नयन उसके आस पास स्थित अन्य सभी बिन्दुओं से अधिक होता है। गणितीय रूप से शिखर उन्नयन का स्थानीय अधिकतम है। स्थलाकृतिक शब्दों में "चोटी", "शीर्ष", "शिखर", "पराकाष्ठा" और "शिरोबिंदु" समानार्थक शब्द हैं।
स्थलाकृतिक उदग्रता
स्थलाकृति विज्ञान में उदग्रता पर्वतों के वर्गीकरण से संबंधित एक अवधारणा है। उदग्रता शब्द उदग्र से बना है जिसका अर्थ "बाहर को निकला हुआ" होता है। सामान्य रूप से इसे चोटी भी कहा जाता है। इसे अंग्रेजी मे प्रोमिनेंस, ऑटोनोमस हाइट, शोल्डर ड्रोप (अमेरिका में), प्राइम फैक्टर (यूरोप में) कहते हैं।
बिन्दादिन महाराज
बिन्दादिन महाराज लखनऊ घराने के खोजकर्ता एवं विख्यात कलाकार थे।
जानकी प्रसाद
जानकी प्रसाद, काशी के प्रसिद्ध साहित्यकार थे। इनके पिता देवकीनन्दन बड़े धनवान व्यक्ति थे। इन्होने केशव की ‘रामचन्द्रिका’ की टीका ‘राम भक्ति प्रकाशिका’ नाम से की थी। इनका रचना-काल संवत् 1872 है। ‘मुक्ति रामायण’ इनकी अन्य रचना है।
एल नीनो
ऊष्ण कटिबंधीय प्रशांत के भूमध्यीय क्षेत्र के समुद्र के तापमान और वायुमंडलीय परिस्थितियों में आये बदलाव के लिए उत्तरदायी समुद्री घटना को एल नीञो कहा जाता है। यह दक्षिण अमेरिका के पश्चिमी तट पर स्थित ईक्वाडोर, चिली और पेरु देशों के तटीय समुद्री जल में कुछ सालों के अंतराल पर घटित होती है। इससे परिणाम स्वरूप समुद्र के सतही जल का तापमान सामान्य से अधिक हो जाता है। इसका विस्तार ३° (3)°दक्षिण से १८° (18)°दक्षिण अक्षांश तक रहता है|
एल नीञो स्पेनी भाषा का शब्द है जिसका शाब्दिक अर्थ है- छोटा बच्चा इसे यह नाम पेरू के मछुआरों द्वारा बाल ईसा के नाम पर किया गया है क्योंकि इसका प्रभाव सामान्यतः क्रिसमस के आस-पास अनुभव किया जाता है।
सामान्यतः व्यापारिक पवन समुद्र के गर्म सतही जल को दक्षिण अमेरिकी तट से दूर ऑस्ट्रेलिया एवं फिलीपींस की ओर धकेलते हुए प्रशांत महासागर के किनारे-किनारे पश्चिम की ओर बहती है। एल नीञो गर्म जलधारा है जिसके आगमन पर सागरीय जल का तापमान सामान्य से ३-४° बढ़ जाता है। पेरू के तट के पास जल ठंडा होता है एवं पोषक-तत्वों से समृद्ध होता है जो कि प्राथमिक उत्पादकों, विविध समुद्री पारिस्थितिक तंत्रों एवं प्रमुख मछलियों को जीवन प्रदान करता है। एल नीञो के दौरान, व्यापारिक पवनें मध्य एवं पश्चिमी प्रशांत महासागर में शांत होती है। इससे गर्म जल को सतह पर जमा होने में मदद मिलती है जिसके कारण ठंडे जल के जमाव के कारण पैदा हुए पोषक तत्वों को नीचे खिसकना पड़ता है और प्लवक जीवों एवं अन्य जलीय जीवों जैसे मछलियों का नाश होता है तथा अनेक समुद्री पक्षियों को भोजन की कमी होती है। इसे एल नीञो प्रभाव कहा जाता है जो कि विश्वव्यापी मौसम पद्धतियों के विनाशकारी व्यवधानों के लिए जिम्मेदार है। एक बार शुरू होने पर यह प्रक्रिया कई सप्ताह या महीनों चलती है। एल नीञो अक्सर दस साल में दो बार आती है और कभी-कभी तीन बार भी। एल-नीनो हवाओं के दिशा बदलने, कमजोर पड़ने तथा समुद्र के सतही जल के ताप में बढ़ोत्तरी की विशेष भूमिका निभाती है। एल नीञो का एक प्रभाव यह होता है कि वर्षा के प्रमुख क्षेत्र बदल जाते हैं। परिणामस्वरूप विश्व के ज्यादा वर्षा वाले क्षेत्रों में कम वर्षा और कम वर्षा वाले क्षेत्रों में ज्यादा वर्षा होने लगती है। कभी-कभी इसके विपरीत भी होता है । यह घटना दक्षिण अमेरिका में तो भारी वर्षा करवाती है लेकिन ऑस्ट्रेलिया और इंडोनेशिया में सूखे की स्थिति को उत्पन्न कर देती है यह पेरु की ठंडी जलधारा को विस्थापित करके गरम जलधारा को विकसित करती है । एल नीञो का भारतीय मानसून (दक्षिण पश्चिम मानसून) पर भी प्रभाव पड़ता है। यदि अलनीनो दक्षिण अमेरिका के तट पर अधिक सक्रिय हो तो भारत में अनावृष्टि होती है।
ला नीञा
जयपुर/आलेख
"देखें:पूर्ण लेख → जयपुर"
जयपुर जिसे गुलाबी नगरी के नाम से भी जाना जाता है, भारत में राजस्थान राज्य की राजधानी है। महान वास्तुविद {[विद्याधर चक्रवर्ती]] द्वारा आकल्पित इस शहर की स्थापना १७२८ में आमेर  के महाराजा जयसिंह द्वितीय द्वारा की गयी थी। यहां के अंतिम महाराजा ब्रिगेडियर भवानी सिंह थे। जयपुर अपनी समृद्ध परंपरा, संस्कृति और ऐतिहासिक महत्व के लिए प्रसिद्ध है। यह शहर तीन ओर से अरावली पर्वतमाला से घिरा हुआ है। जयपुर शहर की पहचान यहाँ के महलों और पुराने घरों में लगे गुलाबी धौलपुरी पत्थरों से होती है जो यहाँ के स्थापत्य की खूबी है। १८७६ में तत्कालीन महाराज सवाई रामसिंह ने इंग्लैंड की महारानी एलिज़ाबेथ और प्रिंस ऑफ वेल्स युवराज अल्बर्ट के स्वागत में पूरे शहर को गुलाबी रंग से आच्छादित करवा दिया था। तभी से शहर का नाम गुलाबी नगरी पड़ा है। जयपुर को भारत का पेरिस भी कहा जाता है। इस शहर के वास्तु के बारे में कहते हैं, शहर को सूत से नाप लीजिये, नाप-जोख में एक बाल के बराबर भी फ़र्क नहीं मिलेगा।  पुराना शहर चारों ओर से परकोटे से घिरा हुआ था, जिसमें प्रवेश के लिए सात दरवाजे बनवाये गए थे। बाद में एक और द्वार भी बना जो न्यू गेट कहलाया। पूरा शहर करीब छह भागों में बँटा है और यह १११ फुट (३४ मी.) चौड़ी सड़कों से विभाजित है। पाँच भाग मध्य प्रासाद भाग को पूर्वी, दक्षिणी एवं पश्चिमी ओर से घेरे हुए हैं और छठा भाग एकदम पूर्व में स्थित है। प्रासाद भाग में हवा महल परिसर, व्यवस्थित उद्यान एवं एक छोटी झील हैं। पुराने शहर के उत्तर-पश्चिमी ओर पहाड़ी पर नाहरगढ़ दुर्ग शहर के मुकुट के समान दिखता है। इसके अलावा यहां मध्य भाग में ही सवाई जयसिंह द्वारा बनावायी गई वेधशाला, जंतर मंतर, जयपुर भी है।
जयपुर को आधुनिक शहरी योजनाकारों द्वारा सबसे नियोजित और व्यवस्थित शहरों में से गिना जाता है। शहर के दीवान (प्राइम मिनिस्टर) मिर्जा इस्माइल की पहल पर शहर का विस्तार न्यू कॉलोनी, एम आई रोड, सी-स्कीम और डी-स्कीम (बनीपार्क) जैसी आवासीय और व्यावसायिक कॉलोनियों के रूप में हुआ था। ब्रिटिश शासन के दौरान इस पर कछवाहा समुदाय के राजपूत शासकों का शासन था। १९वीं सदी में इस शहर का विस्तार शुरु हुआ तब इसकी जनसंख्या १,६०,००० थी जो अब बढ़ कर २००१ के आंकड़ों के अनुसार २३,३४,३१९ हो चुकी थी। नवीनतम आंकड़ों के अनुसार इसकी आबादी अब 3,355,070 है। यहाँ के मुख्य उद्योगों में धातु, संगमरमर, वस्त्र-छपाई, हस्तकला, रत्न व आभूषण का आयात-निर्यात तथा पर्यटन आदि शामिल हैं।
शहर में बहुत से पर्यटन आकर्षण भी हैं, जैसे जंतर मंतर, जयपुर, हवा महल, सिटी पैलेस, गोविंद देवजी का मंदिर, बी एम बिड़ला तारामण्डल, आमेर का किला, जयगढ़ दुर्ग आदि। जयपुर के रौनक भरे बाजारों में दुकाने रंग बिरंगे सामानों से भरी है, जिसमें हथकरघा उत्पाद, बहुमूल्य पत्थर, वस्त्र, मीनाकारी सामान, आभूषण, राजस्थानी चित्र आदि शामिल हैं। इसके अलावा ये संगमरमर की प्रतिमाओं, ब्लू-पॉटरी औऱ राजस्थानी जूतियों के लिये भी प्रसिद्ध हैं। प्रसिद्ध बाजारों में जौहरी बाजार, किशनपोल बाज़ार, इंदिरा बाजार, नेहरू बाजार, चौड़ा रास्ता, त्रिपोलिया बाजार, सिरेड्यौढ़ी बाज़ार, रामगंज, चांदपोल बाज़ार और एम.आई. रोड आदि हैं।
नाहरगढ़ दुर्ग
नाहरगढ़ का किला जयपुर को घेरे हुए अरावली पर्वतमाला के ऊपर बना हुआ है। आरावली की पर्वत श्रृंखला के छोर पर आमेर की सुरक्षा को ध्यान में रखते हुए इस किले को सवाई राजा जयसिंह द्वितीय ने सन १७३४ में बनवाया था। यहाँ एक किंवदंती है कि कोई एक नाहर सिंह नामके राजपूत की प्रेतात्मा वहां भटका करती थी। किले के निर्माण में व्यावधान भी उपस्थित किया करती थी। अतः तांत्रिकों से सलाह ली गयी और उस किले को उस प्रेतात्मा के नाम पर नाहरगढ़ रखने से प्रेतबाधा दूर हो गयी थी।
१९ वीं शताब्दी में सवाई राम सिंह और सवाई माधो सिंह के द्वारा भी किले के अन्दर भवनों का निर्माण कराया गया था जिनकी हालत ठीक ठाक है जब कि पुराने निर्माण जीर्ण शीर्ण हो चले हैं। यहाँ के राजा सवाई राम सिंह के नौ रानियों के लिए अलग अलग आवास खंड बनवाए गए हैं जो सबसे सुन्दर भी हैं। इनमे शौच आदि के लिए आधुनिक सुविधाओं की व्यवस्था की गयी थी। किले के पश्चिम भाग में “पड़ाव” नामका एक रेस्तरां भी है जहाँ खान पान की पूरी व्यवस्र्था है। यहाँ से सूर्यास्त बहुत ही सुन्दर दिखता है।
रजवाड़ा
रजवाड़ा शब्द का अर्थ होता है यह पुल्लिंग शब्द है, जिसका विच्छेद है राज्य+बाड़ा rajaon ka Raj karne ka Chitra
वदिह शादेह्
Wadih Sa'adeh (अरबी: وديع سعادة) () एक लेबनानी-ऑस्ट्रेलियाई कवि और पत्रकार है 1948 जन्म हुआ।  Wadih Sa'adah लेबनान में 1948 में पैदा हुआ था। वह बेयरूत, लंदन, पेरिस और निकोसिया में एक पत्रकार के रूप में ऑस्ट्रेलिया के लिए 1988 में ओर पलायन करने से पहले काम किया है। वह तो Annahar में एक प्रबंध संपादक के रूप में लेबनान के एक समाचार पत्र सिडनी में प्रकाशित काम शुरू किया।  उसने अरबी में, कुछ अंग्रेजी, जर्मन, फ्रेंच, स्पेनिश और अन्य भाषाओं में अनुवाद किया जा रहा 10 काव्य पुस्तकें प्रकाशित की है।  वह कविता कई समारोहों में, ऑस्ट्रेलिया में भाग लिया है और अंतरराष्ट्रीय स्तर पर (Kholn, बर्लिन, Lodeve ...).  Wadih Sa'adeh आलोचकों द्वारा आधुनिक अरबी कविता में एक विशिष्ट आवाज है करने के लिए माना जाता है।  फिलिस्तीनी कवि महमूद Darwish हाल ही में "Wadih Sa'adeh की किताब" ज्यादातर एक बादल "(अरबी के कारण इसी तरह: بسبب غيمة على الأرجح) लिखा एक मैं हाल ही के वर्षों में पढ़ा है कविता का सबसे महत्वपूर्ण संग्रह के" है।
राजस्थान की समय रेखा
यह राजस्थान के इतिहास की समय रेखा है।
कछवाहा
कछवाहा भारत में कुशवाहा जाति की उपजाति है। परंपरागत रूप से वे कृषि करने वाले किसान थे लेकिन 20 वीं शताब्दी में वे राजपूत गोत्र होने का दावा करने लगे। जाति के भीतर कुछ परिवारों ने कई राज्यों और रियासतों पर शासन किया है जैसे अलवर, अंबर (जिसे बाद में जयपुर कहा जाने लगा) और मैहर।
कछवाहा को कभी-कभी कुशवाहा भी कहा जाता है। इस शब्द का उपयोग समान व्यावसायिक पृष्ठभूमि वाले कम से कम चार समुदायों का प्रतिनिधित्व करने के लिए किया जाता है, जिनमें से सभी कुश के माध्यम से पौराणिक सूर्यवंश के वंश से होने का दावा करते हैं। कुश राम और सीता के जुड़वां बेटों में से एक थे। पहले यह लोग शिव और शक्ति की पूजा करते थे।
आधुनिक काल के कुशवाहा समुदाय जिनमें से कछवाहा एक हैं, आम तौर पर विष्णु के अवतार राम के पुत्र कुश के वंशज होने का दावा करते हैं। यह सूर्यवंश राजवंश के होने के उनके दावे को दिखाने के लिए है लेकिन यह बीसवीं शताब्दी में विकसित उत्पत्ति का मिथक है। उस समय से पहले, कुशवाहा समुदाय की विभिन्न शाखाएँ - कछवाहा, काछी, कोइरी और मुराओ - शिव और शक्ति के साथ संबंध बताती थीं।
एक कछवाहा परिवार ने अंबर पर शासन किया जिसे बाद में जयपुर राज्य के रूप में जाना जाने लगा और इस शाखा को कभी-कभी राजपूत कहा जाता है। उन्होंने 1561 में मुगल सम्राट अकबर से समर्थन मांगा था। तत्कालीन प्रमुख भारमल कछवा को औपचारिक रूप से एक राजा के रूप में मान्यता दी गई थी और मुगल सम्राट अकबर द्वारा मुगल कुलीनता में में शामिल किया गया था। नए गठबंधन को ठोस बनाने के लिए कछवाहा शासक ने अपनी बेटी का विवाह भी अकबर से कर दिया। एक राज्यपाल को भारामेल के क्षेत्र की देखरेख के लिए नियुक्त किया गया था और इस क्षेत्र के राजस्व के एक हिस्से से उनको भुगतान किया जाता था।
यमुना विहार
यमुना विहार पूर्वी दिल्ली का एक आवासीय क्षेत्र है।
आनंद विहार
आनंद विहार पूर्वी दिल्ली का एक आवासीय क्षेत्र है। यहां अन्तर्राज्यीय बस अड्डा भी है।